ai4bharat/Pralekha huggingface dataset:
आरोग्य आणि कुटुंब कल्याण मंत्रालय
ई-फार्मसीद्वारे औषधांची विक्री
नवी दिल्ली, 25 जून 2019
जीएसआर 817  28 ऑगस्ट 2018 द्वारे, सरकारने औषध आणि सौंदर्यप्रसाधने नियम 1945 मध्ये सुधारणा करण्यासाठी सूचना मागवण्याकरीता मसुदा नियम प्रसिद्ध केले. ई-फार्मसीद्वारे औषध विक्री आणि वितरणाच्या नियमनासंदर्भात, मोठ्या संख्येने सूचना प्राप्त झाल्या असून, त्यांचे परीक्षण सुरु आहे. त्याचप्रमाणे देशातल्या विविध न्यायालयात प्रकरणे न्यायप्रविष्ठ आहेत. त्यामुळे नियम अंतिम करण्यासंदर्भात वेळेची मर्यादा सांगता येणार नाही. आरोग्य आणि कुटुंब कल्याण राज्यमंत्री अश्विनीकुमार चौबे यांनी आज राज्यसभेत लेखी उत्तरात ही माहिती दिली.
B.Gokhale/S.Kakade/D.Rane
(Visitor Counter : 80
गृह मंत्रालय
उष्णतेच्या लाटेमुळे निर्माण होणारा धोका कमी करण्यासाठी राष्ट्रीय आपत्ती व्यवस्थापन प्राधिकरण, राष्ट्रीय कार्यशाळा घेणार
नवी दिल्ली,26 फेब्रुवारी 2019
उष्णतेच्या लाटेमुळे निर्माण होणारा धोका कमी करण्यासंदर्भात, राष्ट्रीय आपत्ती व्यवस्थापन प्राधिकरण, येत्या 27-28 तारखेला दोन दिवसांची राष्ट्रीय कार्यशाळा घेणार आहे. महाराष्ट्र सरकारच्या सहकार्याने, नागपूर इथे ही कार्यशाळा आयोजित करण्यात आली आहे.
उष्णतेच्या लाटेसंदर्भातल्या राष्ट्रीय मार्गदर्शक सूचना वेळेवर जारी करणे आणि त्यांची प्रभावी अंमलबजावणी, उष्णतेच्या लाटेचा तडाखा बसणाऱ्या 13 राज्यांत उष्णता लाटेसंदर्भात कृती आराखडा तयार करणे, राष्ट्रीय आपत्ती व्यवस्थापन प्राधिकरणाकडून नियमित देखरेख आणि माहिती, प्रसारमाध्यमांद्वारे व्यापक जनजागृती मोहिम यामुळे उष्णतेच्या लाटेशी संबंधित बळींची संख्या गेल्या काही वर्षात लक्षणीय कमी झाली आहे. 2015 मध्ये या बळींची संख्या 2000 पेक्षा जास्त होती, तर 2018 मधे ही संख्या 25 पर्यंत कमी झाली आहे.
या पार्श्वभूमीवर राज्यांनी उष्णतेच्या लाटेसंदर्भात कृती आराखडा तयार करुन त्याची अंमलबजावणी करण्याच्या गरजेबाबत जाणीव निर्माण करण्याच्या दृष्टीने ही कार्यशाळा आयोजित करण्यात आली आहे. उष्णतेच्या लाटेचे दुष्परिणाम कमी करण्यासंदर्भात भरीव कार्य करणारी राज्ये आपले अनुभव कथन करतील यामुळे इतरांनाही त्याचा लाभ होणार आहे.
हवामान बदल आणि विकास आराखडा आणि उष्णतेच्या लाटेमुळे होणारा धोका कमी करण्याच्या उपाययोजना एकीकृत करण्यावरही यावेळी चर्चा होणार आहे.
N.Sapre/N.Chitale/D. Rane
(Visitor Counter : 147
माहिती आणि प्रसारण मंत्रालय
अभिनेता होण्याची आकांक्षा बाळगणाऱ्यांनी स्वत:ला ऑलिम्पिक क्रीडापटूप्रमाणे घडवले पाहिजे: हृतिक रोशन
पणजी, 21 नोव्हेंबर 2021
“प्रत्येक पात्रात एक प्रकारचा वेडेपणा असतो. खरी जादू तेव्हा घडते जेव्हा एखाद्या अभिनेत्याला हा वेडेपणा समजतो”,असे मार्गदर्शन सुपरस्टार हृतिक रोशन यांनी आज 52 व्या इफ्फीच्या आभासी संभाषण सत्रात केले.
अभिनेत्याने सर्वप्रथम व्यक्तिरेखा स्वतःमध्ये भिनवणे आणि त्या व्यक्तिरेखेशी पूर्णपणे एकरूप होणे आवश्यक असल्याचे ते म्हणाले.
उदयोन्मुख अभिनेत्यांना सल्ला देताना हृतिक म्हणाले, “त्यांनी स्वत:ला ऑलिम्पिक खेळाडूंसारखे घडवले पाहिजे. त्यांनी दररोज प्रशिक्षण आणि सरावासाठी कठोर परिश्रम घेतले पाहिजेत आणि सतत चित्रपटप्रेमींमध्ये वावरले पाहिजे.
आपल्या सामाजिक वातावरणातील सर्व प्रकारच्या लोकांचे प्रतिनिधित्व चित्रपटांमध्ये योग्य रीतीने उमटण्याची गरज त्यांनी ओटीटी मंचाच्या महत्त्वाविषयी बोलताना व्यक्त केली. ओटीटी मंचाच्या उदयामुळे, सर्व कलाकार आणि चित्रपट निर्मात्यांना भरपूर वाव असल्याचे त्यांनी सांगितले.
या सत्राला लेखक आणि दिग्दर्शक सिद्धार्थ आनंदही उपस्थित होते. चित्रपट दिग्दर्शित करणे ही एक दीर्घ आणि सर्वकष प्रक्रिया असल्याचे ते म्हणाले. “दिग्दर्शकासाठी प्रथम कथेचे सृजन महत्त्वाचे आहे. मग संहितालेखन, संवाद, कलाकारांची निवड, पटकथा अशा प्रत्येक गोष्टींकडे लक्ष द्यावे लागते, असे त्यांनी सांगितले.
या सत्राचे सूत्रसंचालन कोमल नाहटा यांनी केले.Jaydevi PS/S.Kakade/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 171
अर्थ मंत्रालय
नीलांचल इस्पात निगम लिमिटेडची  धोरणात्मक निर्गुंतवणूक पूर्ण
टाटा स्टील लाँग प्रॉडक्ट्स लिमिटेडने एनआयएनएल अधिग्रहित केली
नवी दिल्ली, 4 जुलै 2022
नीलांचल इस्पात निगम लिमिटेड  ही सार्वजनिक क्षेत्रातील 4 सरकारी कंपन्यांची संयुक्त कंपनी आहे, यात MMTC , NMDC , BHEL , MECON  आणि ओदिशाच्या 2 सरकारी कंपन्या - OMC  आणि IPICOL  यांचा समावेश आहे.
धोरणात्मक खरेदीदार टाटा स्टील लाँग प्रॉडक्ट्स लिमिटेडकडे संयुक्त कंपनी भागीदारांचे  93.71% समभाग हस्तांतरित करून धोरणात्मक निर्गुंतवणुकीचे व्यवहार आज पूर्ण करण्यात आले. धोरणात्मक खरेदीदाराने 12,100 कोटी रुपये दिले. एसपीए नुसार कर्मचारी, कर्जदार आणि विक्रेते  यांची थकीत देणी आणि विक्रेता भागधारकांच्या समभागांच्या निपटाऱ्यासाठी ते वापरण्यात आले.
31 जानेवारी 2022 रोजी मेसर्स टाटा स्टील लॉन्ग प्रोडक्ट्स लिमिटेडच्या सर्वोच्च किंमतीच्या बोलीला मंजुरी दिल्यानंतर, 2 फेब्रुवारी 2022 रोजी विजेत्या बोलीदाराला स्वाक्षरी पत्र  जारी करण्यात आले. 10 मार्च, 2022 रोजी समभाग खरेदी करारावर  स्वाक्षरी करण्यात आली. त्यानंतर, धोरणात्मक भागीदार NINL आणि सहा समभाग विक्रेत्यांनी एसपीए मध्ये नमूद अटींची पूर्तता करण्याच्या दिशेने काम केले, ज्यामध्ये कर्मचारी, कर्जदार आणि विक्रेते  यांची थकीत देणी यांचा समावेश आहे. या अटी परस्पर सहमतीने पूर्ण करण्यात आल्या .
S.Kulkarni/S.Kane/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 139
पर्यटन मंत्रालय
डॉ बाबासाहेब आंबेडकर यांच्या जीवनाशी निगडीत प्रमुख स्थळांचे दर्शन घडवणारी भारत गौरव पर्यटक रेल्वे आज नवी दिल्ली येथून रवाना
देशांतर्गत पर्यटन आणि 'एक भारत श्रेष्ठ भारत' या भावनेला चालना देणे हे या रेल्वेचे उद्दिष्ट : जी.के. रेड्डी
तळागाळातील माणसाला सक्षम बनवण्यासाठी आणि जाती आधारित भेदभाव दूर करण्यासाठी आयुष्य वेचणाऱ्या बाबासाहेबांचा जीवनप्रवास अतिशय प्रेरणादायी आहे. : डॉ वीरेंद्र कुमार
डॉ. बाबासाहेब आंबेडकर यांच्या जीवनाशी निगडीत प्रमुख स्थळांचे दर्शन घडवणाऱ्या भारत गौरव पर्यटक रेल्वे यात्रेला आज हजरत निजामुद्दीन रेल्वे स्थानकावरून पर्यटन, सांस्कृतिक आणि ईशान्येकडील राज्ये विकास विभागाचे मंत्री जी. किशन रेड्डी आणि सामाजिक न्याय तसेच अधिकारिता मंत्री डॉ. वीरेंद्र कुमार यांनी हिरवा झेंडा दाखवून रवाना केले.
भारतरत्न डॉ बाबासाहेब आंबेडकर यांच्या जीवनाची झलक सर्व प्रवाशांना दाखवणे हा भारत गौरव टुरिस्ट ट्रेनचा उद्देश आहे, असे जी.के.रेड्डी यावेळी बोलताना म्हणाले.
देशांतर्गत पर्यटन आणि 'एक भारत श्रेष्ठ भारत' या भावनेला चालना देणे हा देखील या रेल्वेचा उद्देश असल्याचे रेड्डी म्हणाले. पंतप्रधान नरेंद्र मोदी यांच्या नेतृत्वाखालील सरकारने,डॉ बाबासाहेब आंबेडकर यांच्याशी निगडीत स्थळे केवळ भारतातच नव्हे तर लंडनमध्येही विकसित केली आहेत, अशी माहितीही रेड्डी यांनी दिली.
डॉ. बाबासाहेब आंबेडकर यांच्या विचारांचा आजच्या जगात प्रसार करण्यासाठी सरकारने अनेक पावले उचलली आहेत, असेही ते म्हणाले.
भारत गौरव ट्रेन हे 'देखो अपना देश' उपक्रमा अंतर्गत एक भारत श्रेष्ठ भारत या भावनेचा प्रचार करण्यासाठी एक प्रभावी पाऊल आहे, असे सामाजिक न्याय आणि अधिकारिता मंत्री डॉ. वीरेंद्र कुमार याप्रसंगी म्हणाले.
बाबासाहेबांनी आपल्या जीवनात अत्यंत आव्हानात्मक परिस्थितीचा सामना केला असल्याचे त्यांनी सांगितले. समाजातल्या सर्वात शेवटच्या माणसाला सक्षम बनवण्याचा आणि जातीवर आधारित भेदभाव दूर करण्याचा त्यांचा जीवनप्रवास अतिशय प्रेरणादायी असल्याचेही ते म्हणाले.
बाबासाहेबांनी समता आणि बंधुतेसाठी आयुष्यभर काम केले आहे. ही रेल्वे त्या समतेची प्रतिनिधी आहे आणि प्रवास करणारे प्रवासी बाबासाहेब आंबेडकरांच्या तत्त्वांबद्दलच्या अनेक आठवणी आणि ज्ञान घेऊन परत येतील.
पर्यटन मंत्रालयाच्या सहकार्याने आयआरसीटीसी 14 एप्रिल 2023 पासून आंबेडकर सर्किटवर हजरत निजामुद्दीन रेल्वे स्थानकापासून 07 रात्री आणि 08 दिवसांची पहिली विशेष सहल चालवत आहे.
या सहलीत बाबासाहेब आंबेडकर यांच्या जीवनाशी निगडित नवी दिल्ली, महू, नागपूर सारख्या प्रमुख स्थळांच्या तर सांची, सारनाथ, गया, राजगीर आणि नालंदा या पवित्र बौद्ध स्थळांच्या भेटींचा समावेश असेल.
नवी दिल्ली येथील बाबासाहेब आंबेडकर स्मारकाला भेट तसेच नागपूर येथील दीक्षाभूमीला भेट देणे हे या दौऱ्याचे प्रमुख आकर्षण असेल. पर्यटकांना ताजे शाकाहारी जेवण मिळावे यासाठी सुसज्ज पॅन्ट्री कार ट्रेनला जोडण्यात आली आहे. इन्फोटेनमेंट सिस्टम, सीसीटीव्ही कॅमेरा, सुरक्षा रक्षक सेवा यासारख्या सुविधा देखील उपलब्ध असतील.
देशांतर्गत पर्यटनात विशेष रूची असलेल्या सर्किट्सला प्रोत्साहन देण्यासाठी भारत सरकारच्या “देखो अपना देश” या उपक्रमा अंतर्गत भारत गौरव पर्यटक रेल्वे सुरु करण्यात आली आहे.
अधिक तपशीलांसाठी तुम्ही IRCTC वेबसाइटला भेट देऊ शकता: https://www.irctctourism.com.
प्रधान वैज्ञानिक सल्लागार कार्यालय, भारत सरकार
2022 मधील केंद्रीय अर्थसंकल्पातील विज्ञान आणि तंत्रज्ञान
अंमलबजावणीच्या टप्प्यांबाबत चर्चा करण्यासाठी वेबिनार उद्योग, शैक्षणिक क्षेत्र आणि केंद्र सरकारच्या 16 मंत्रालये/विभागांना एकाच मंचावर आणणार
पंतप्रधान पूर्ण सत्राला संबोधित करणार
केंद्रीय अर्थसंकल्प 2022 अंतर्गत केंद्रीय अर्थमंत्र्यांनी केलेल्या घोषणांची प्रभावी अंमलबजावणी सुलभ करण्यासाठी केंद्र सरकार विविध क्षेत्रांसाठी वेबिनारची मालिका आयोजित करत आहे. ही वेबिनार मालिका संबंधित क्षेत्रांसाठी घोषित योजनांच्या अंमलबजावणीविषयक धोरणांबाबत चर्चा करण्यासाठी सार्वजनिक आणि खाजगी क्षेत्रे, शैक्षणिक आणि उद्योगातील तज्ञांना एकाच मंचावर आणत आहे.
देशाच्या प्रधान वैज्ञानिक सल्लागार कार्यालयाने  भारत सरकारच्या अनेक विज्ञानाशी संबंधित मंत्रालये आणि विभागांसह 2 मार्च 2022 रोजी “तंत्रज्ञान-सक्षम विकास” या वेबिनारचे आयोजन केले आहे. वेबिनारच्या सुरुवातीला पंतप्रधान पूर्ण सत्राला संबोधित करतील. वेबिनारच्या दुसऱ्या भागात दूरसंचार विभाग , वैज्ञानिक आणि औद्योगिक संशोधन विभाग
, विज्ञान आणि तंत्रज्ञान विभाग  आणि इलेक्ट्रॉनिक्स आणि माहिती तंत्रज्ञान मंत्रालय या विभागांची चार संकल्पना आधारित सत्रे होतील. या सत्रांमध्ये सरकारची विविध मंत्रालये आणि विभाग, शैक्षणिक आणि उद्योगातील प्रतिनिधी यांचा सहभाग असेल. या सत्रांमध्ये पुढील संकल्पनांवर भर दिला जाईल-
1.प्रमुख तंत्रज्ञान क्षेत्रातील विज्ञान आणि तंत्रज्ञान उपक्रम
2.रोजगार निर्मिती / रोजगारक्षमता वाढवण्याच्या संधी
3.तंत्रज्ञान स्वयंपूर्णता
4.अमृत काल - भारत @2047 चे स्वप्न साकारण्यासाठी योजना
5. अनुपालन भार कमी करत प्रस्तावित कृती योजनेबाबत माहिती
वेबिनारच्या तिसर्या भागात वरील विभागांचे सचिव आणि मंत्री ब्रेकअवे सत्रांमधील कृती मुद्द्यांवर चर्चा करतील आणि अंमलबजावणीच्या दिशेने पुढील मार्ग आखतील .
https://events.negd.in/ येथे कार्यक्रमाची सविस्तर माहिती मिळेल.
निती आयोग
नीती आयोग बांबू विकासावर राष्ट्रीय कार्यशाळा आयोजित करणार
नवी दिल्ली, 29 डिसेंबर 2021
नीती आयोगाने उदया, म्हणजेच 30 डिसेंबरला बांबू विकास या विषयावर राष्ट्रीय पातळीवरील एक कार्यशाळा आयोजित केली आहे.
विज्ञान आणि तंत्रज्ञान विभागाचे राज्यमंत्री  डॉ जितेंद्र सिंह, नीती आयोगाचे उपाध्यक्ष डॉ राजीव कुमार, नीती आयोगाचे सदस्य डॉ व्ही. के.सारस्वत आणि मुख्य कार्यकारी अधिकारी अमिताभ कांत यांच्या हस्ते या कार्यशाळेचे उद्घाटन होईल.
भारतातील आणि परदेशातील बांबू व्यवसायाशी संबंधित अनेक लोक या कार्यशाळेला उपस्थित राहण्याची अपेक्षा आहे.बांबू उद्योगातील संधी आणि आव्हाने यावर कार्यशाळेत मार्गदर्शन केले जाईल. बांबू क्षेत्रातील संपूर्ण मूल्यसाखळीतील काही राहिलेले दुवे शोधून, ते जोडण्यासाठी नवी धोरणे आणि आराखडा निश्चित केला जाईल.
या कार्यशाळेत चार तांत्रिक सत्रे असतील. पहिले, ‘उत्पादन, मूल्य वर्धन आणि बांबूविषयी आंतरराष्ट्रीय अनुभव’ दुसरे सत्र, ‘सरकारी धोरणे, कार्यक्रम आणि विविध क्षेत्रातील संधी, तिसरे, ‘बांबू क्षेत्रातील चक्राकार अर्थव्यवस्था’ आणि चौथे, अंतिम सत्र ‘राष्ट्रीय आणि आंतरराष्ट्रीय पातळीवरील, या क्षेत्रातील सर्वोत्तम पद्धती’ असे असेल.
बांबूचा वापर आणि व्यावसायिकीकरण वाढवण्यासाठी, नीती आयोग काही आधुनिक, व्यावहारिक धोरणे/तंत्रज्ञान अमलात आणण्याची प्रक्रिया पूर्ण करत आहे, ज्यातून भारतीय बांबू व्यवसायाचा सर्वसमावेशक विकास शक्य होईल.
त्या अनुषंगाने ,’बांबू विकास मिशन दस्तऐवज’ अशा नावाचा एक तंत्रज्ञान-व्यावसायिक अहवाल तयार केला जात आहे. या अहवालात, बांबू व्यवसायाची भारतातील संपूर्ण मूल्य साखळी- मग त्यात बांबू लागवड, उत्पादन, प्रमाणित निकषांनुसार प्रक्रिया आणि उपयोग या सगळ्यांचे विश्लेषण असेल.
बांबू क्षेत्रात असलेल्या क्षमता आणि संधी यांचं शोध घेऊन त्याद्वारे ग्रामीण अर्थव्यवस्थेत अधिकाधिक रोजगार निर्मितीचा नीती आयोगाचा प्रयत्न आहे. ज्यातून शेतकऱ्यांचे उत्पन्न दुप्पट करणे, मूल्यवर्धनात सुधारणा आणि निर्यातीला चालना देण्यासाठी, बांबू उत्पादनांमध्ये वैविध्य आणण्याचे प्रयत्न केले जात आहे.
ही कार्यशाळा इथे बघता येईल.S.Patil/R.Aghor/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 146
आरोग्य आणि कुटुंब कल्याण मंत्रालय
‘टेस्ट, ट्रॅक, ट्रीट’ धोरणानुसार परीक्षण प्रयोगशाळांच्या प्रमाणात वाढ
आतापर्यंत दीड कोटीपेक्षा जास्त नमुन्यांचे परीक्षण
नवी दिल्ली, 24 जुलै 2020
कोरोना विषाणू संसर्गाचे निदान करण्यासाठी देशभरात आतापर्यंत दीड कोटीपेक्षा  जास्त नमुन्यांचे परीक्षण करण्यात आले आहे. गेल्या 24 तासांत अशा 3,52,801 नमून्यांचे परीक्षण करण्यात आले.
ही आकडेवारी लक्षात घेता भारतात आजवर प्रती दशलक्ष 11,179 चाचण्या केल्या गेल्या असून परीक्षणाच्या प्रमाणात सातत्याने वाढ होत असल्याचे दिसून आले आहे.
परीक्षणासाठी प्रयोगशाळांच्या संख्येत करण्यात येणारी वाढ  तसेच विविध पर्यायांच्या माध्यमातून परीक्षणाचे प्रमाण वाढविण्यासाठी केंद्र आणि राज्य सरकारे/केंद्रशासित प्रदेशांनी हाती घेतलेल्या उपाययोजनांमुळे भारतात प्रति दशलक्ष चाचण्यांच्या प्रमाणात वाढ झाली आहे.
आरटी-पीसीआर प्रयोगशाळा, या आयसीएमआरने अलिकडेच निर्धारित केलेल्या परिक्षण धोरणाचा कणा आहेत. सार्वजनिक आणि खाजगी क्षेत्रातील प्रयोगशाळांच्या संख्येत वाढ दिसून येते आहे. सध्या 897 सरकारी तर 393 खाजगी प्रयोगशाळा कार्यरत आहेत. याचे तपशील पुढीलप्रमाणे:
• रिअल टाईम आरटी-पीसीआर आधारित परिक्षण प्रयोगशाळा: 653 
• TrueNat आधारित परिक्षण प्रयोगशाळा: 530 
• CBNAAT आधारित परिक्षण प्रयोगशाळा: 107 
कोवीड–19 संबंधित तांत्रिक मुद्दे, मार्गदर्शक सूचना आणि सल्ले याबाबत विश्वासार्ह आणि अद्ययावत माहिती जाणून घेण्यासाठी https://www.mohfw.gov.in/ आणि @MoHFW_INDIA येथे नियमितपणे संपर्क साधा.
कोवीड – 19 संबंधित तांत्रिक प्रश्न technicalquery.covid19[at]gov[dot]in येथे पाठवता येतील आणि इतर प्रश्न ncov2019[at]gov[dot]in आणि @CovidIndiaSeva येथे पाठवता येतील.
कोवीड – 19 बाबत कोणतेही प्रश्न असल्यास, आरोग्य आणि कुटुंब कल्याण मंत्रालयाच्या हेल्पलाईनवर +91-11-23978046 अथवा 1075  संपर्क साधा. राज्ये/केंद्रशासित प्रदेशांतील कोवीड-19 संबंधित हेल्पलाईनची यादी https://www.mohfw.gov.in/pdf/coronvavirushelplinenumber.pdf येथे उपलब्ध आहे.M.Chopade/M.Pange/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
वाणिज्य आणि उदयोग मंत्रालय
चालू आर्थिक वर्षात 650 अब्ज डॉलर्स निर्यातीचे उद्दिष्ट साध्य होऊ शकेल: पीयूष गोयल
नवी दिल्ली, 17 जानेवारी 2022
चालू आर्थिक वर्षात 650 अब्ज डॉलर्स मूल्याच्या निर्यातीचे उद्दिष्ट साध्य करणे शक्य आहे, असे मत, वाणिज्य आणि उद्योग, ग्राहक व्यवहार, अन्न आणि सार्वजनिक वितरण तसेच वस्त्रोद्योग मंत्री पीयूष गोयल यांनी म्हटले आहे. गोयल यांच्या अध्यक्षतेखाली देशातील प्रमुख निर्यात प्रोत्साहन परिषदांची आढावा बैठक झाली, त्यावेळी ते बोलत होते. व्यापारी निर्यातीत, 400 अब्ज डॉलर्सची निर्यात करण्याचे उद्दिष्ट नजरेच्या टप्प्यात आहे आणि सेवा क्षेत्रातील निर्यात 250 अब्ज डॉलर्सपर्यंत पोहोचण्यासाठी प्रयत्न केले पाहिजेत असेही गोयल म्हणाले.
या आर्थिक वर्षाच्या शेवटच्या तिमाहीत,आपण वस्तू निर्यातीसाठी आणखी मोठे लक्ष्य ठेवू शकतो, असे गोयल यांनी सांगितले. “ओमायक्रॉनचे संकट असतांनाही, केवळ डिसेंबर महिन्यांत, देशाची वस्तू निर्यात, 37 अब्ज डॉलर्सपर्यंत पोचली होती. या महिन्यांत, केवळ 15 दिवसांत, म्हणजेच 15 जानेवारीपर्यंत आपण 16 अब्ज डॉलर्सपर्यंत निर्यात नोंदवली आहे.” असे गोयल यांनी सांगितले.
पंतप्रधान नरेंद्र मोदी यांनीच,आपल्याला, “टप्प्याटप्प्याने होणारी वाढ’ नाही तर ‘आमूलाग्र परिवर्तन घडवून आणणारे परिणाम’ असा वेग अपेक्षित आहे, असे सांगितल्याचे गोयल म्हणाले.
केंद्र सरकारने उद्योगसुलभतेसाठी राबवलेल्या उपक्रमांचा लाभ घ्यावा, असे आवाहन वाणिज्य आणि उद्योगमंत्र्यांनी, ईपीसी आणि उद्योजकांना केले आहे. यात, राष्ट्रीय एक खिडकी व्यवस्थेमार्फत सर्व मंजुऱ्या मिळवण्याच्या व्यवस्थेचा, त्यांनी उल्लेख केला.
लोकांच्या जीवनमनात सुधारणा करण्याविषयीच्या आणि व्यवसाय सुलभतेबाबत केंद्र सरकारच्या प्रयत्नांविषयी बोलतांना, गोयल यांनी सांगितले की सरकारने 25,000 अनुपालन कमी केले आहे.
केंद्र सरकार नव्या कल्पना ऐकण्यास उत्सुक आहे, तसेच उद्योग क्षेत्राला प्रत्येक टप्प्यावर, सुविधा देण्यास आणि भागीदारी करण्यासही तत्पर आहे, असेही ते म्हणाले.N.Chitale/R.Aghor/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 167
गृह मंत्रालय
देशातल्या सुरक्षा उपाययोजना
नवी दिल्ली, 3 जुलै 2019
पोलिस आणि सार्वजनिक सुव्यवस्था हे राज्यांच्या सूचीतले विषय आहेत. कायदा आणि सुव्यवस्था राखणे, नागरिकांचे आणि त्यांच्या मालमत्तेचे रक्षण करणे ही संबंधित राज्यांची जबाबदारी आहे. देशातल्या महिला आणि बालकांच्या सुरक्षिततेला केंद्र सरकारचे सर्वोच्च प्राधान्य असल्याचे केंद्रीय गृह राज्यमंत्री जी किशन रेड्डी यांनी आज राज्यसभेत लेखी उत्तरात ही माहिती दिली.
लैंगिक छळ करणाऱ्या गुन्हेगारांना कायद्याची जरब बसावी, यासाठी फौजदारी कायदा  2013 करण्यात आला. 12 वर्षाखालील मुलीवरच्या बलात्काराच्या दोषीला फाशीच्या शिक्षेची तरतूद करण्यासाठी फौजदारी कायदा  कायदा 2018 करण्यात आला.
महिला आणि मुलींच्या सुरक्षिततेसाठी केंद्र सरकारने अनेक उपक्रम हाती घेतले आहेत. महिलांच्या सुरक्षिततेसाठी निर्भया फंड, संकटात सापडलेल्या स्त्रियांच्या मदतीसाठी 112 हा आपातकालीन क्रमांक, सायबर गुन्हे पोर्टल, महिला सुरक्षिततेसंदर्भातल्या विविध उपक्रमांच्या समन्वयासाठी महिला सुरक्षा विभागाची स्थापना यांचा यात समावेश आहे.
B.Gokhale/N.Chitale/D.Rane
(Visitor Counter : 55
पंतप्रधान कार्यालय
पंतप्रधानांनी साधला ‘प्रगती’च्या माध्यमातून संवाद
नवी दिल्ली, 25 एप्रिल 2018
तत्पर प्रशासन आणि कालबद्ध अंमलबजावणी यासाठीच्या ‘प्रगती’ या बहुआयामी मंचाच्या माध्यमातून पंतप्रधान नरेंद्र मोदी संवाद साधला.
25 व्या ‘प्रगती’च्या बैठकीत एकूण 10 लाख कोटी रुपयांपेक्षा अधिक गुंतवणूक असणाऱ्या 227 प्रकल्पांचा आढावा घेण्यात आला. विविध क्षेत्रासंबंधी जनतेच्या तक्रारींच्या निवारणाबाबतही या बैठकीत आढावा घेतला गेला.
प्रगतीच्या माध्यमातून 25 संवाद पूर्ण झाल्याबद्दल पंतप्रधानांनी सर्व संबंधितांचे अभिनंदन केले. ‘प्रगती’ या यंत्रणेमुळे केंद्र आणि राज्य यांच्यातले सहकार्य वृद्धींगत झाले आहे. आपल्या संघीय रचनेसाठी प्रगती हा उपक्रम म्हणजे सकारात्मक मोठी ऊर्जा आहे. रखडलेल्या प्रकल्पांबरोबरच सामाजिक क्षेत्रातल्या अनेक योजनांचा आढावा घेण्यासाठी आणि त्यात सुधारणा करण्यासाठी प्रगती हा मंच उपयुक्त ठरल्याचे पंतप्रधान म्हणाले.
माजी सैनिक कल्याण या विषयाशी संबंधित, तक्रारींच्या निवारणाचा आढावा पंतप्रधानांनी आजच्या बैठकीत घेतला. या तक्रारींचं कमीत कमी वेळात निवारण करावे असे सांगून तक्रारींच्या जलदगतीने निवारणावर पंतप्रधानांनी भर दिला.
रेल्वे, रस्ते, पेट्रोलियम, ऊर्जा, कोळसा, नागरी विकास, आरोग्य आणि कुटुंब कल्याण या क्षेत्रातल्या 10 पायाभूत प्रकल्पांच्या प्रगतीचा आढावा पंतप्रधानांनी घेतला. हिमाचल प्रदेश, उत्तर प्रदेश, ओदिशा, आंध्रप्रदेश, गुजरात, महाराष्ट्र, आसाम, सिक्कीम, पश्चिम बंगाल, बिहार, तामिळनाडू आणि झारखंड या राज्यातले हे प्रकल्प आहेत. प्रधानमंत्री कृषी सिंचन योजनेच्या अंमलबजावणीबाबत तसंच अनुसूचित जमातीसाठी उच्च शिक्षणाकरिता असलेल्या राष्ट्रीय फेलोशिप आणि स्कॉलरशिप कार्यक्रमाचा आढावाही पंतप्रधानांनी घेतला.
B.Gokhale/N.Chitale/D.Rane
(Visitor Counter : 78
नौवहन मंत्रालय
जेएनपीएच्या वतीने जागतिक पर्यावरण दिन साजरा
नवी मुंबई, 5 जून, 2023
भारतातील एक प्रमुख कंटेनर बंदर असलेल्या जे एन पी ए अर्थात जवाहरलाल नेहरू पोर्ट अथॉरिटीच्या वतीने जागतिक पर्यावरण दिन साजरा करण्यात आला. वसुंधरेच्या संरक्षणासाठी जागरूकता वाढवणे आणि त्यादिशेने कृती करणे हा जागतिक कार्यक्रमाचा उद्देश आहे. भविष्यातील पिढ्यांसाठी आपल्या पर्यावरणाचे जतन आणि संवर्धन करण्याचे महत्त्व ओळखून JNPA च्या वतीने यंदाही जागतिक पर्यावरण दिन साजरा करण्यात आला. पर्यावरणीय आव्हानांना सामोरे जाण्याच्या गरजेवर भर देत JNPA ने या महत्त्वाच्या दिवसानिमित्त अनेक उपक्रमांचे आयोजन केले. ‘प्लॅस्टिक प्रदूषणावर तोडगा’ ही यावर्षीच्या जागतिक पर्यावरण दिनाची संकल्पना आहे. या संकल्पने अंतर्गत JNPA अनेक प्रभावी उपक्रम सुरू केले.
JNPA चे अध्यक्ष संजय सेठी यांनी इतर मान्यवरांच्या उपस्थितीत पोर्ट ऑपरेशन सेंटर  येथे 100 KLD सांडपाणी
प्रक्रिया प्रकल्पाचे उद्घाटन केले. JNPA च्या परिसरात वृक्षारोपण मोहीमही यावेळी आयोजित करण्यात आली. हिरवे आच्छादन वाढवण्यासाठी, जैवविविधता वाढवण्यासाठी आणि कार्बन उत्सर्जन कमी करण्यासाठी HPCL च्या सहकार्याने सीताफळ, सीता, अशोक, पारिजात, कामिनी इत्यादी वनस्पतींची रोपे यावेळी लावण्यात आली.
आरोग्य आणि कुटुंब कल्याण मंत्रालय
राज्ये/केंद्रशासित प्रदेशातील कोविड 19 प्रतिबंधक लस उपलब्धतेबाबत अद्ययावत माहिती
राज्ये/केंद्रशासित प्रदेशांना कोविड प्रतिबंधक लसीच्या 202.46 कोटींहून अधिक मात्रांचा पुरवठा
राज्ये/केंद्रशासित प्रदेशांकडे अद्याप न वापरलेल्या 4.17 कोटींपेक्षा अधिक मात्रा शिल्लक आणि लसीकरणासाठी उपलब्ध .
देशभरात कोविड -19 प्रतिबंधक लसीकरणाचा वेग आणि व्याप्ती वाढविण्यासाठी केंद्र सरकार वचनबद्ध आहे. देशव्यापी कोविड-19 प्रतिबंधक लसीकरणाला 16 जानेवारी 2021 पासून सुरुवात झाली. कोविड -19 प्रतिबंधक लसीकरणाचा सार्वत्रिकीकरणाचा नवा टप्पा 21 जून ,2021 पासून सुरु झाला. राज्ये आणि केंद्रशासित प्रदेशांना लसीकरणाचे उत्तम नियोजन करण्याच्या दृष्टीने लसींची अधिक उपलब्धता, लसींच्या साठ्याविषयी आगाऊ सूचना आणि लसींची पुरवठा साखळी सुनियोजित करणे या माध्यमातून लसीकरण मोहिमेची गती वाढविण्यात आली आहे.
देशव्यापी लसीकरण मोहिमेचा एक भाग म्हणून, भारत सरकार राज्ये आणि केंद्रशासित प्रदेशांना कोविड प्रतिबंधक लसीचा विनामूल्य पुरवठा करत त्यांना सहाय्य करत आहे. कोविड -19 प्रतिबंधक लसीकरण मोहीमेच्या सार्वत्रिकीकरणाच्या नवीन टप्प्यात,केंद्र सरकार देशातील लस उत्पादकांद्वारे उत्पादित 75% लस खरेदी करून या लसीचा राज्ये आणि केंद्रशासित प्रदेशांना  पुरवठा करत आहे.
|
|
VACCINE DOSES
|
|

|
|
SUPPLIED
|
|
2,02,46,52,325
|
|
BALANCE AVAILABLE
|
|
4,17,11,140
आतापर्यंत भारत सरकारने राज्य/केंद्रशासित प्रदेशांना लसीच्या 202.46 कोटींहून अधिक  मात्रांचा  आणि थेट राज्य खरेदी श्रेणी द्वारे पुरवठा केला आहे.
कोविड प्रतिबंधक लसीच्या न वापरलेल्या 4.17 कोटींहून  मात्रा राज्ये/केंद्रशासित प्रदेशांकडे शिल्लक असून लसीकरणासाठी उपलब्ध आहेत.
ऊर्जा मंत्रालय
चौथ्या राष्ट्रीय जल पुरस्कारांमध्ये सर्वोत्कृष्ट उद्योग विभागात बरौनीचे राष्ट्रीय औष्णिक उर्जा महामंडळ अव्वल
नवी दिल्ली, 17 जून 2023
चौथ्या राष्ट्रीय जल पुरस्कारांमध्ये सर्वोत्कृष्ट उद्योग विभागात बरौनीच्या राष्ट्रीय औष्णिक उर्जा महामंडळाने अव्वल स्थान पटकावले आहे. राष्ट्रीय औष्णिक उर्जा महामंडळाला हा पुरस्कार देत भारत सरकारच्या जलशक्ती मंत्रालयाने, त्यांनी जल स्रोतांचे संवर्धन आणि व्यवस्थापनासंदर्भात केलेल्या विशेष प्रयत्नांचे महत्व अधोरेखित केले.
राष्ट्रीय औष्णिक उर्जा महामंडळाने पर्यावरण जतनासाठी सातत्याने शाश्वत आणि समर्पित प्रयत्न केले आहेत आणि त्यांच्या य़शात या प्रयत्नांचा फार मोठा वाटा आहे. जल स्रोतांचे संवर्धन आणि प्रभावी व्यवस्थापन यासाठी अनेक नाविन्यपूर्ण उपक्रम या महामंडळाने राबवले आहेत.
आज, 17 जून 2023 रोजी नवी दिल्ली येथे विज्ञान भवनात झालेल्या एका कार्यक्रमात, उपराष्ट्रपती जगदीप धनखड यांच्या हस्ते, केंद्रीय जलशक्ती मंत्री गजेंद्र सिंग शेखावत यांच्या उपस्थितीत, राष्ट्रीय औष्णिक उर्जा महामंडळाचे मुख्य व्यवस्थापकीय संचालक गुरदीप सिंग आणि बरौनीच्या राष्ट्रीय औष्णिक उर्जा महामंडळाचे प्रकल्प प्रमुख राजीव खन्ना यांना हा पुरस्कार प्रदान करण्यात आला.M.Pange/V.Sahajrao/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 84
पंतप्रधान कार्यालय
एस.पी. बालसुब्रह्मण्यम यांच्या निधनाबद्दल पंतप्रधानांकडून शोक व्यक्त
नवी दिल्ली, 25 सप्टेंबर 2020
एस.पी. बालसुब्रह्मण्यम यांच्या निधनाबद्दल पंतप्रधान नरेंद्र मोदी यांनी शोक व्यक्त केला आहे.
पंतप्रधान म्हणाले, “एस.पी. बालसुब्रह्मण्यम यांच्या निधनामुळे आपलं सांस्कृतिक जग खूप पोरकं झालं आहे. आपल्या सुमधुर आवाज आणि संगीताने त्यांनी कित्येक दशकं प्रेक्षकांना मंत्रमुग्ध केलं. या दु:खद प्रसंगी मी त्यांच्या कुटुंबिय आणि चाहत्यांप्रती माझ्या सद्भावना व्यक्त करतो. ओम शांती”M.Chopade/S.Tupe/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
अर्थ मंत्रालय
आयकर विभागाचे पुण्यात छापे
नवी दिल्ली, 16 नोव्हेंबर 2021
आयकर विभागाने 11/11/2021 रोजी पुण्यातील एका उद्योगसमूहाशी संबधित ठिकाणी धाडी टाकून जप्तीची कारवाई केली. खननयंत्र, क्रेन, काँक्रिट मशिनरी या खाणकाम, बंदरे यांच्याशी संबधीत अवजड यंत्रांची निर्मिती उद्योगातील हा उद्योग समूह आहे. भारतातील सात शहरांमधील 25 ठिकाणी हे छापे घातले गेले.
या छाप्यांमध्ये अनेक दोषपूर्ण दस्तावेज आणि इलेक्ट्रॉनिक प्रकारातील माहिती मिळाली. ती जप्त करण्यात आली. या पुराव्यांच्या छाननीवरून करपात्र समूहाने आपला नफा कमी दाखवण्यासाठी क्रेडिट नोट्सद्वारे कमी विक्रीची नोंद, खर्चाच्या ठिकाणी अप्रमाणित व्यापारी शिल्लक येणे दाखवणे, वापर नसलेल्या विनाशुल्क सेवांवरिल खर्चाच्या नकली नोंदी, विविध संबधितांकडे विनापडताळणी कमिशन रकमाची नोंद, महसुल भरण्यातील अक्षम्य दिरंगाई, घसाऱ्याचे चुकीचे दावे या मार्गे नफा लपवल्याचे दिसून येत आहे. या संबधित प्रकारात विक्रेत्याने वा ब्रोकरने दिलेल्या रकमांच्या पावत्या, स्थावरमालमत्तेत बेहिशेबी गुंतवणूक, कर्जाने दिलेल्या बेहिशेबी रकमां आदीं बाबी सापडल्या व जप्त करण्यात आल्या.
या छापेसत्रात एक कोटींची बेहिशेबी रक्कम व दागिने जप्त करण्यात आले. या छाप्यांदरम्यान आढळून आलेली तीन बँकखाती प्रतिबंधात्मक आदेशाखाली ठेवण्यात आली आहेत.
एकूण 200 कोटींहून अधिक बेहिशेबी उत्पन्नाचा छडा लावण्यासाठी हे छापे घातले गेले. या करपात्र समूहाने आतापर्यंत 120 कोटींच्या बेहिशेबी उत्पनाची कबुली दिली आहे.
Jaydevi PS/V.Sahjrao/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 196